கிரீசு கௌதம்

கிரீசு கௌதம் (Girish Gautam) ஓர் இந்திய அரசியல்வாதியாவார். 1953 ஆம் ஆண்டு மார்ச் மாதம் 28ஆம் தேதி அன்று மத்தியப் பிரதேச மாநிலத்தில் உள்ள ரேவா மாவட்டத்தில் இவர் பிறந்தார். 2018 ஆம் ஆண்டு நடைபெற்ற மத்தியப் பிரதேச சட்டமன்ற தேர்தலில் தியோடலாப் சட்டமன்றத் தொகுதியில் போட்டியிட்டு வெற்றி பெற்றார். 2021 ஆம் ஆண்டு பிப்ரவரி மாதம் 22 ஆம் தேதி முதல் மத்தியப் பிரதேச சட்டமன்றத்தின் சபாநாயகராக பணியாற்றி வருகிறார்.
 அரசியல் வாழ்க்கை 
1993 மற்றும் 1998 ஆம் ஆண்டுகளில் நடைபெற்ற மத்தியப் பிரதேச சட்டமன்ற தேர்தலில் கௌதம் இந்தியப் பொதுவுடமைக் கட்சியின் சார்பாக மங்காவான் சட்டமன்றத் தொகுதியில் போட்டியிட்டு மத்திய பிரதேச சட்டமன்றத்தின் முன்னாள் சபாநாயகரான சிறீனிவாசு திவாரை எதிர்த்துப் போட்டியிட்டு இரண்டு முறையும்  தோல்வியடைந்தார்.

2003 ஆம் ஆண்டு நடைபெற்ற தேர்தலில் மங்காவான்  தொகுதியில் பாஜக சார்பில் போட்டியிட்டுக் காங்கிரஸ் கட்சி சார்பாகப் போட்டியிட்ட சிறீனிவாசு திவாரை வீழ்த்தி வெற்றி பெற்றார்.

2008 ஆம் ஆண்டு நடைபெற்ற சட்டமன்றத் தேர்தலிலும் பாரதிய ஜனதா கட்சியை பிரதிநிதித்துவப்படுத்தி தியோதலாப் சட்டமன்றத் தொகுதியில் போட்டியிட்டு கௌதம் வெற்றி பெற்றார். அதனைத் தொடர்ந்து 2013 மற்றும் 2018 ஆம் ஆண்டுகளில் நடைபெற்ற தேர்தல்களிலும் இதே தொகுதியில் போட்டியிட்டு வெற்றி பெற்றார்.

2021 ஆம் ஆண்டு பிப்ரவரி மாதம் 22ஆம் தேதி முதல் மத்தியப் பிரதேச சட்டப்பேரவையின் சபாநாயகராக தேர்ந்தெடுக்கப்பட்டு கிரீசு கௌதம் பணியாற்றி வருகிறார்.

 மேற்கோள்கள் 

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்